

**658/22**

PRIJEDLOG

 **PROGRAMA RADA TURISTIČKE ZAJEDNICE GRADA SUPETRA ZA 2023. GODINU**

Martina Rendić, mag.oecc

Direktor

Prosinac 2022. g.

**U V O D**

Prijedlog godišnjeg programa rada Turističke zajednice Grada Supetra za 2023. godinu izrađen je u skladu i poštivajući Metodologiju i obvezatne upute za izradu godišnjeg programa rada i izvješća o izvršenju godišnjeg programa rada propisanog od Ministarstva turizma i sporta u studenom 2020. godine.

Ova metodologija napisana je za sve razine sustava turističkih zajednica, a temeljena je sukladno zakonu koji uređuje sustav turističkih zajednica (NN 52/19 i 42/20), a koji je stupio na snagu 1. siječnja 2020. godine. Cilj izrade ove metodologije je unificiranost i konsolidacija planiranja i izvješćivanja o provedenim aktivnostima na svim razinama sustava kako bi se postigla transparentnost, jasan i precizan pregled aktivnosti i uloga u razvoju, implementaciji i provedbi zadaća prema razinama ustroja turističkih zajednica.

Prilikom izrade Plana i program rada Turističke zajednice Grada Supetra poštivali smo glavne pravce djelovanja:

1. Razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma
2. Osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvod
3. Poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unapređenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

Zadaće regionalne turističke zajednice definirane su Zakonom o turističkim zajednicama i promicanju hrvatskog turizma (NN 52/19 i 42/20 članak 32. Zakona)

Zbrajajući i analizirajući podatke iz sustava eVisitor dolazimo do slijedećeg.

U razdoblju od 1. siječnja 2022. do 30. stu 2022. na području Grada Supetra ostvareno je 82 400 dolazaka (2021. – 63 803 ) i ostvareno 573 807 noćenja (2021. – 451 731 ). Ovdje govorimo o komercijalnim i nekomercijalnim dolascima i noćenjima. (tablica 1.) U usporedbi s istim periodom 2021. godine, tako govorimo o povećanju 29% više dolazaka i 27% turističkih noćenja.

Još uvijek podatke uspoređujemo s zadnjom pred pandemijskom godinom 2019., te isti daju ohrabrujuće brojeve, naime 2022. u odnosu na 2019 godinu bilježimo tako minus od samo 1% u dolascima i minus od 1,5% u turističkim noćenjima.

Prikazana statistika zasigurno daje nadu i pozitivno razmišljanje kako će i naredne 2023. godine brojevi dolazaka i noćenja rasti.

U nastavku tabelarnim prikazima dajem analizu 2022. godine.

Tablica 1: broj dolazaka i noćenja prema zemljama dolaska 01.01.-30.11.2022./2021. (sva naselja)

Komercijalni i nekomercijalni (TOP 10 ZEMALJA)

|  |  |  |  |  |  |  |
| --- | --- | --- | --- | --- | --- | --- |
| **ZEMLJA DOLASKA** | **DOLASCI 2022.** | **DOLASCI 2021.** | **INDEKS 22/21** | **NOĆENJA 2022.** | **NOĆENJA 2021.** | **INDEKS 22/21** |
| DE | 10 300 | 8 235 | 125,08 | 84 326 | 65 119 | 129,50 |
| HR | 11 676 | 12 618 | 92,53 | 61 177 | 73 229 | 83,54 |
| GB | 7 095  | 2 347 | 302,30 | 52 197 | 16 971 | 307,57 |
| SI | 6 560 | 4 910 | 133,60 | 48 709 | 40 244 | 121,03 |
| PL | 4 952 | 5 956 | 83,14 | 38 426 | 48 876 | 78,62 |
| HU | 5 467 | 5 163 | 105,89 | 37 835 | 36 2610 | 104,49 |
| FR | 5 778 | 3 082 | 187,48 | 37 085 | 19 385 | 191,31 |
| SE | 5 089 | 2 527 | 201,39 | 36 017 | 18 355 | 196,22 |
| NO | 3 116 | 564 | 552,48 | 23 019 | 3 925 | 586,47 |
| SK | 2 460 | 2 018 | 121,90 | 20 758 | 16 718 | 124,17 |
| **UKUPNO**  | **82 400** | **63 803** | **129,15** | **573 807** | **451 731** | **127,02** |

Tablica 2: turistički dolasci i ostvarena noćenja prema vrsti smještaja od 01.01. – 30.11.2022. (sva naselja)

|  |  |  |  |  |  |
| --- | --- | --- | --- | --- | --- |
| **VRSTA SMJEŠTAJA** | **DOLASCI 2022.** | **INDEKS** | **NOĆENJA 2022.** | **INDEKS** | **UDIO u dolascima** |
| Hoteli | 33 078 | 136,57 | 205 755 | 134,93 | 39,91 % |
| Objekti u domaćinstvu | 25 296 | 122,12 | 196 023 | 121,09 | 30,75 % |
| Druge vrste-skupina kampovi | 16 176 | 132,62 | 110 945 | 134,92 | 19,77% |
| Kampovi | 6 263 | 113,93 | 36 494 | 116,16 | 7,63% |
| Nekomercijalni | 14127 | 129,02 | 23 271 | 101,66 | 1,74% |
| OPG | 160 | 235,29 | 1 319 | 160,85 | 0,20% |
| **UKUPNO** | **82 400**  | **129,15**  | **573 807** | **127,02** | **100** |

Tablica 3: turistički dolasci i ostvarena noćenja po mjesecima sva naselja 01.01. – 30.11.2022

|  |  |  |  |  |
| --- | --- | --- | --- | --- |
| **MJESEC** | **DOLASCI** | **INDEKS** | **NOĆENJA** | **INDEX** |
| Siječanj | 247 | 170,34 | 1 360 | 131,53 |
| Veljača | 384 | 180,28 | 1 435  | 159,05 |
| Ožujak | 808 | 242,64 | 3 650 | 252,25 |
| Travanj | 4 010  | 615,98 | 17 182 | 585,82 |
| Svibanj | 6 247 | 488,05 | 34 287 | 611,94 |
| Lipanj | 12 764 | 183,97 | 87 318 | 220,64 |
| Srpanj | 23 136 | 110,43 | 163 820 | 110,15 |
| Kolovoz | 20 737 | 96,30 | 167 231 | 100,57 |
| Rujan | 9 716 | 116,72 | 73 504 | 110,76 |
| Listopad | 4 001 | 146,61 | 21 998 | 131,35 |
| Studeni | 350 | 114,01 | 2 022 | 105,07 |
| **UKUPNO** | **82 400** | **129,15** | **573 807**  | **127,02** |

Tablica 4: Turistički dolasci i noćenja po naseljima 01.01. – 30.11.2022

|  |  |  |  |  |
| --- | --- | --- | --- | --- |
| **NASELJE** | **DOLASCI** | **INDEKS** | **NOĆENJA** | **INDEX** |
| Supetar | 73 966 | 130,74 | 501 921 | 129,54 |
| Mirca | 3 563 | 114,35 | 29 792 | 112,36 |
| Splitska | 4 111 | 115,87 | 35 956 | 108,10 |
| Škrip | 760 | 135,23 | 6 138 | 137,01 |
| UKUPNO | **82 400** | **129,15** | **573 87** | **127,02** |

Prilikom definiranja godišnjeg programa rada Turističke zajednice Grada Supetra, polazište je u osnovnim ciljevima turističkih zajednica koji su definirani u članku 9. Zakona o turističkim zajednicama i promicanju hrvatskog turizma (NN 52/19 i 42/20), pa je u skladu s navedenim rad turističkih zajednica usmjeren na tri pravca djelovanja:

* Razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma
* Osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalno/regionalnom nivou radi stvaranja međunarodno konkurentnih turističkih proizvoda
* Poboljšanje uvjeta boravaka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unapređenja svih elemenata turističke resursne osnove destinacije, a osobito zaštite okoliša, kao i prirodne i kulturne baštine sukladno načelima održivog razvoja.

Isto tako ovaj se Program temelji i na smjernicama Glavnog plana razvija turizma Splitsko-dalmatinske županije, smjernicama Strategije razvoja turizma na području Grada Supetra za razdoblje 2016. – 2020.

Također temelji se na Zakonu o turističkim zajednicama i promicanju hrvatskog turizma (NN 52/19 i 42/20) poštujući zakonom propisane zadaće lokalne turističke zajednice definirane člankom 32.

(1) Zadaće lokalne turističke zajednice, članak 32. Zakona o turističkim zajednicama i promicanju hrvatskog turizma:

*1. Razvoj proizvoda*

1.1. sudjelovanje u planiranju i provedbi ključnih investicijskih projekata javnog sektora i ključnih projekata podizanja konkurentnosti destinacije

1.2. koordinacija i komunikacija s dionicima privatnog i javnog sektora u destinaciji

1.3. razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda

1.4. razvoj događanja u destinaciji i drugih motiva dolaska u destinaciju za individualne i grupne goste

1.5. razvoj ostalih elemenata turističke ponude s fokusom na cjelogodišnju ponudu destinacije

1.6. praćenje i apliciranje, samostalno ili u suradnji s jedinicom lokalne samouprave i drugim subjektima javnog ili privatnog sektora, na natječaje za razvoj javne turističke ponude i infrastrukture kroz sufinanciranje iz nacionalnih izvora, fondova Europske unije i ostalih izvora financiranja

1.7. upravljanje kvalitetom ponude u destinaciji

1.8. strateško i operativno planiranje razvoja turizma ili proizvoda na destinacijskoj razini te po potrebi organizacija sustava upravljanja posjetiteljima

1.9. sudjelovanje u izradi strateških i razvojnih planova turizma na području destinacije

1.10. upravljanje javnom turističkom infrastrukturom

1.11. sudjelovanje u provođenju strateških marketinških projekata koje je definirala Hrvatska turistička zajednica.

*2. Informacije i istraživanja*

2.1. izrada i distribucija informativnih materijala

2.2. stvaranje, održavanje i redovito kreiranje sadržaja na mrežnim stranicama destinacije i profilima društvenih mreža

2.3. osnivanje, koordinacija i upravljanje turističkim informativnim centrima (ako postoje/ima potrebe za njima)

2.4. suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije

2.5. planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

2.6. operativno sudjelovanje u provedbi aktivnosti sustava eVisitor i ostalim turističkim informacijskim sustavima sukladno uputama regionalne turističke zajednice i Hrvatske turističke zajednice kao što su: jedinstveni turistički informacijski portal te evidencija posjetitelja i svih oblika turističke ponude.

*3. Distribucija*

3.1. koordiniranje s regionalnom turističkom zajednicom u provedbi operativnih marketinških aktivnosti

3.2. priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu

3.3. priprema destinacijskih marketinških materijala sukladno definiranim standardima i upućivanje na usklađivanje i odobrenje u regionalnu turističku zajednicu

3.4. pružanje podrške u organizaciji studijskih putovanja novinara i predstavnika organizatora putovanja u suradnji s regionalnom turističkom zajednicom te u suradnji s Hrvatskom turističkom zajednicom

3.5. obavljanje i drugih poslova propisanih ovim Zakonom ili drugim propisom.

Prijedlog programa rada Turističke zajednice Grada Supetra za 2022. i:

1. Rezultata turističkog prometa ostvarenog na području djelovanja TZG Supetra
2. Rezultata turističkog prometa ostvarenog na području SD županije i RH
3. Razgovorima i iskustvima sa svim turistički dionicima na našem području

Poštujući sve gore navedeno temeljne i izdvojene aktivnosti za 2023. su:

1. Projektno udruživanje svih turističkih zajednica otoka Brača i općine Nerežišća na projektima: BRAČ OUTDOOR, VIA BRATTIA i CAMINO BRAČ,
2. Potpora kampovima u vidu predstavljanja paketa u katalozima i on line
3. Potpore za manifestacije u pred i posezoni za naselje Splitska, Mirca i Škrip
4. Digitalizacija poslovanja
5. Nastavak projekta „Otključavanje okusa Brača“
6. BRAČ TRAIL 2023.
7. SUPetar 2023.-sup utrka

Planirani novi projekti Turističke zajednice Grada Supetra:

1. Digitalizacija tematske staze „Kulturni đir s Rendićem“ -izrada holograma i mobilne aplikacije
2. BEER'AJ FEST-Prvi festival piva
3. NOĆ VRDOLCA i FJERA U GLAVICI
4. CAMINO BRAČ-sve TZ otoka Brača
5. Supetarske skulpture-u suradnji s Gradom Supetrom
6. Sadnja i uređenje šetnice Prva vala – Druga vala – Kamp
7. Nastavak suradnje s Gradom Supetrom na poboljšanju boravka turista na području Grada Supetra

**P R I H O D I**

Temeljni prihodi turističkih zajednica su turistička pristojba, članarina, prihodi od proračuna Grada/Županije/ Republike Hrvatske, prihodi od sustava turističkih zajednica, prihodi od EU fondova te prihodi od gospodarske djelatnosti. Kao takve posebno ću ih izdvojiti u ovom Planu i programu rada TZG Supetra za 2023.

IZVORNI PRIHODI

2022. godine svi prihodi iskazani su u kunama, dok se isti 1. siječnja 2023. iskazuju u eurima, te se kao takvi i navode u ovom Planu.

Na 6. sjednici županije Splitsko-dalmatinske održane dana 06. prosinca 2021. donesena je Odluka o visini boravišne pristojbe na području Splitsko-dalmatinske županije za 2023. godinu temeljem koje ista iznosi kako slijedi:

|  |  |  |  |  |
| --- | --- | --- | --- | --- |
| **NASELJE** | **SMJEŠTAJNI OBJEKT U KOJEM SE OBAVLJA USLUGA** | **KAMPOVI** | **UGOSTITELJSKE USLUGE U DOMAĆINSTVU ILI NA OPG** | **IZNOS T.P ZA VLASNIKE KUĆA I STANOVA ZA ODMOR** |
| **PRVI ČLAN** | **DRUGI ČLAN** | **SVAKI SLIJEDEĆI ČLAN** |
|  | 1.4.-30.9 | OSTALO RAZDOBLJE | 1.4-30.9 | OSTALO RAZDOBLJE | U DOMAĆINSTVU PO KREVETU | U OPG | U DOMAĆINSTVU U KAMOPU ZA SVAKU SMJEŠTAJNU JEDINICU | U OPG KAMPU |  |  |  |
| SUPETARMIRCASPLITSKAŠKRIP | 1,33 EUR(10,00kn) | 0,93 EUR (7,00 kn) | 1,06 EUR | 0,66 EUR | 46,45 EUR | 26,54 EUR | 66,36 EUR | 33,18 EUR | 7,96 EUR | 7,96 EUR | 3,32 EUR |

Iznos turističke članarine za privatne iznajmljivače iznosi 5,97 eur (45,00 kn) za glavne krevete i 2,99 (22,50 kn) eur za pomoćne krevete.

Sukladno gore navedenim iznosima, a nastavno na 2021. godinu, za slijedeću godinu planiramo prihode kako slijedi:

1.1 TURISTIČKA PRISTOJBA 225.628,77 EUR (1.700.000,00 KN)

1.2 TURISTIČKA PRISTOJBA (nepodmirena dugovanja) 66.361,40 EUR ( 500.000,00 KN)

1.3. TURISTIČKA ČLANARINA 39.816,84 EUR ( 300.000,00 KN)

 331.807,02 EUR (2.500.00,00 KN)

2. PRIHODI OD PRORAČUNA 0,00 EUR ( 0,00 KN)

3. PRIHODI OD TURISTIČKIH ZAJEDNICA 3.981,68 EUR ( 30.000,00 KN)

Pod ovim prihodima podrazumijevaju se prihodi za sufinanciranje manifestacija, sufinanciranje sajmova i prezentacija, sufinanciranje udruženog oglašavanja, te prihodi koji se dobiju refundiranjem za e Nautiku od strane HTZ.

4. PRIHODI IZ EU FONDOVA 13.272,28 EUR ( 100.000,00 KN)

Ovdje podrazumijevamo prihode koje planiramo dobiti provedbom projekta „Supetarske ribarske fešte“ koje smo dobili na natječaju LAG-a Brač, a kojima je odobreno 13.537,46 eur za fešte Mutne kale u Mircima, Dani Varoša u Splitskoj i Ribarska fešta u Škripu. To je prihod koji TZG Supetra ostvaruje provedbom tih projekata i traje dvije godine (2022. i 2023.god)

5. PRIHODI OD GOSPODARSKE DJELATNOSTI 0,00 EUR (0,00 KN)

6. PRENESENI PRIHODI IZ PRETHODNE GODINE 35.813,83 EUR (269.839,31 KN)

7. OSTALI PRIHODI 1.327,23 EUR (10.000,00KN)

**UKUPNO 386.202,05 EUR (2.909.839,31 KN)**

Zakon nas obvezuje ukoliko dođe do odstupanja od Programa rada i financijskog plana u obimu većem od 5%, Turistička zajednica dužna je donijeti izmjene, odnosno dopune Programa rada i financijskog plana.

**A K T I V N O S T I**

1. ***ISTRAŽIVANJE I STRATEŠKO PLANIRANJE 5.381,68 EUR (40.548,30 KN)***

* 1. **IZRADA STRATEŠKIH/OPERATIVNIH/KOMUNIKACIJSKI/AKCIJSKIH DOKUMENATA 3.981,68 EUR (30.000,00 KN)**

REVIZIJA I PLAN RAZVOJA BICIKLISTIČKIH STAZA NA PODRUČJU GRADA SUPETRA 3.981,68 EUR (30.000,00 KN)

Sve većim brojem upita turista i posjetitelja TZG Supetra planira napraviti detaljnu analizu, te za slijedeću godinu izraditi Operativni plan trasiranja biciklističkih staza anulirajući nepotrebne smjerokaze koji se nalaze trenutno na području naše TZ. Izradom i samom razradom staza povezali bi se na postojeće staze TZO Sutivan na zapadu i TZO Postira na istoku.

NOSITELJ: TZG SUPETAR, TZ OTOKA BRAČA

ROK: 31. prosinac 2023.

**1.3 MJERENJE UČINKOVITOSTI PROMOTIVNIH AKTIVNOSTI 1.400,00 EUR (10.548,30 kn)**

Turistička zajednica Grada Supetra dugi niz godina stvara arhivu prikupljanjem svih objava u medijima. Ovim mjerimo i pratimo naš položaj u elektronskim ali i pisanim medijima. Dogovorena početna cijena je 350,00 kn mjesečno, ali stvarna cijena na kraju ovisi o broju članaka u kojima su objavljene naše ključne riječi. Mjerenje učinkovitosti promotivnih aktivnosti za TZG Supetar obavlja tvrtka Briefing. d.o.o.

NOSITELJ: TZG SUPETAR ROK: 31. prosinac 2023.

1. ***RAZVOJ TURISTIČKOG PROIZVODA 115.179,97 EUR (867.823,51 KN)***
	1. **PODRŠKA RAZVOJU TURISTIČKIH DOGAĐANJA 97.932,50 EUR (737.872,39 KN)**

Nastavljajući dosadašnju praksu, poštivajući zakonske propise i danu metodologiju, Turistička zajednica Grada Supetra planira u slijedećoj godini nastaviti s projektima u samostalnoj organizaciji, ali i u su organizaciji s drugom subjektima.

Postojeći projekti:

„DANI VAROŠA-ribarska fešta, Splitska (srpanj) 2.322,65 EUR (17.500,00 kn)

*NOSITELJ: TZG SUPETAR ROK: 31. srpanj 2023.*

„MUTNE KALE“-izložba, Mirca (kolovoz) 2.322,65 EUR (17.500,00 kn)

*NOSITELJ: TZG SUPETAR ROK: 31. kolovoz 2023.*

„RIBARSKA FEŠTA U ŠKRIPU“-ribarska fešta, Škrip (kolovoz) 1.990,84 EUR (15.000,00 kn)

*NOSITELJ: TZG SUPETAR ROK: 31. kolovoz 2023.*

„FESTIVAL ČAKAVSKE RIČI-ŠTEFE PULIŠELIĆ“-Škrip (kolovoz) 2.000,00 EUR (15.069,00 kn)

*NOSITELJ: TZG SUPETAR ROK: 31. kolovoz 2023.*

„BOŽIĆNI KANTUN“-adventske svečanosti, Supetar 5.310,00 EUR (40.008,20 kn)

*NOSITELJ: TZG SUPETAR ROK: 31. prosinac 2023.*

„OTKLJUČAVANJE OKUSA BRAČA“ 6.700,00 EUR (50.481,15 kn)

*NOSITELJ: TZG SUPETAR i GASTRONAUT (Karin Mimica) ROK: 31. prosinac 2023.*

Novi projekti:

„CAMINO BRAČ“ (cijela godina) 3.000,00 EUR (22.603,50 kn)

*NOSITELJ: TZG SUPETAR i PARTNERI ROK: kontinuirano*

Camino Brač predstavlja novi projekt a u realizaciju kojeg planiramo krenuti početkom godine. Ovo je zajednički projekt TZG Supetra, svih turističkih zajednica otoka Brača, Bratovštine sv. Jakova, Turističke zajednice županije Splitsko dalmatinske i Općine Nerežišća. Planiramo osmisliti i označiti pješačku stazu po otoku koja bi obuhvaćala kulturne, vjerske i prirodne znamenitosti i/ili ljepote Brača. Camino je svjetski globalni trend kojeg bi aplicirali na stazu koju ćemo označiti i na taj način stvoriti Camino Brač. Camino ili put sv. Jakova „mamac“ je za turiste i posjetitelje mahom u pred i posezoni i kao takav postaje zaseban turistički proizvod, te prilika za povećanje broja turista na našem području. Radilo bi se o kružnoj ruti koju ćemo odrediti zajedno s planinarskim društvom „Profunda“ iz Postira

„BEER'AJ FEST“ (svibanj) 5.372,77 EUR (40.481,15 kn)

U svibnju 2023. u planiramo napraviti prvi festival piva. Festival bi se održao 4. i 5. svibnja (opcionalno) kada se u Supetru održava i Svjetsko klupsko prvenstvo u podvodnom ribolovu. Ovaj festival radili bi u suradnji s Udrugom dalmatinskih pivara, a uz njih gosti festivala bi bili i predstavnici Daruvarske pivovare s kojima smo ostvarili suradnju na našem studijskom putovanju u Daruvar.

*NOSITELJ: TZG SUPETAR i PARTNERI ROK: 30.lipanj 2023.*

„NOĆ VRDOLCA“-ribarska fešta, Supetar (srpanj) 2.322,65 EUR (17.500,00 kn)

 *NOSITELJ: TZG SUPETAR i PARTNERI ROK: 31. srpanj 2023.*

„FEŠTA NA GLAVICI“-ribarska fešta, Supetar (kolovoz) 2.322,65 EUR (17.500,00 kn)

Ove dvije fešte bile bi oživljavanje naših starih dijelova Grada Supetra i rađene bi po principu ribarskih fešta koje organiziramo u Škripu i Splitskoj.

*NOSITELJ: TZG SUPETAR i PARTNERI ROK: 30. rujan 2023.*

„SUPetar 2023.“-sup utrka, Supetar (rujan) 13.300,00 EUR (100.208,85 kn)

U rujnu 2022. bili smo domaćini EUROTOUR sup utrke. 2023. utrku bi organizirali zajedno s ZOO station Bol s tendencijom dovođenja i prijavljivanja učesnika iz nama bližih zemalja. Na taj način očekujemo puno veći broj i veći interes natjecatelja.

*NOSITELJ: TZG SUPETAR i PARTNERI ROK: 31.prosinac 2023.*

Posljednjih 5 godina Turistička zajednica Grada Supetra nije direktni organizator Supetarskog lita, ali je financijska podrška za organizaciju brojnih turističkih događanja. Ove godine planiramo znatno povećanje sredstava iz razloga što nam prijašnjih godina epidemiološka situacija nije dozvoljavala mnogo toga. Planiramo podrške u organizaciji sportskih, kulturnih, kongresnih događanja za koje smatramo da su izvrsne u pred i posezone. Od već tradicionalnih manifestacija i događanja znatno povećanje planirano je na BRAČ FILM FESTIVAL. Ova manifestacija zaslužuje da joj se osiguraju veća sredstva s kojima bi ista mogla još više rasti, a ulaganjem u ovu manifestaciju Supetar posebno pozicioniramo na listi filmskih destinacija. Ukoliko budemo redovito ulagali u BRAČ FILM FESTIVAL, Supetar bi u bliskoj budućnosti mogao postati destinacija slična Motovunu i drugim sličnim destinacijama u Republici Hrvatskoj.

U nastavku navedena događanja uz okvirne troškove.

BISER MORA 2023. (ožujak/travanj-Supetar) 5.308,91 EUR (40.000,00 KN)

*NOSITELJ: ŠKMER ROK: 31. prosinac 2023.*

BRAČ TRAIL 2023. (svibanj 19.-21., Supetar) 8.700,00 EUR (65.550,15 KN)

*NOSITELJ: CONTINENTAL TRAIL LIGA, Zagreb ROK: 30. lipanj 2023.*

SMOTRA OTOČKOG FOLKLORA (svibanj, Supetar) 3.000,00 EUR (22.603,50 KN)

*NOSITELJ: CONTINENTAL TRAIL LIGA, Zagreb ROK: 30. lipanj 2023.*

KAZALIŠNI TJEDAN MONODRAME I MALIH SCENA (srpanj, Mirca) 2.600,00 EUR (19.589,70 KN)

*NOSITELJ: GRAD SUPETAR (Supetarsko lito) I TZG SUPETAR, Supetar ROK: 30. srpanj 2023.*

BRAČ FILM FESTIVAL (kolovoz, Supetar) 13.272,28 EUR (100.000,00 KN)

*NOSITELJ: UPFK „GLOBE“,Split ROK: 31. kolovoz 2023.*

MEĐUNARODNI BRAČKI LJETNI KARNEVAL 3.200,00 EUR (24.110,40 kn)

*NOSITELJ: KARNEVALSKA UDRUGA MONADE, Supetar ROK: 30. rujan 2023.*

POTPORE DOGAĐANJIMA -MIRCA- 5.400,00 EUR (40.686,30 KN)

*NOSITELJ: TZG SUPETAR, Mirca ROK: 31. prosinac 2023.*

POTPORE DOGAĐANJIMA -SPLITSKA- 5.400,00 EUR (40.686,30 KN)

*NOSITELJ: TZG SUPETAR, Splitska ROK: 31. prosinac 2023.*

POTPORE DOGAĐANJIMA -ŠKRIP- 709,16 EUR (5.343,15 KN)

*NOSITELJ: TZG SUPETAR, Škrip ROK: 31. prosinac 2023.*

POTPORE OSTALIM DOGAĐANJIMA 3.377,93 EUR (25.451,04 KN)

*NOSITELJ: TZG SUPETAR ROK: 31. prosinac 2023.*

**2.5 PODRŠKA TURISTIČKOJ INDIUSTRIJI 17.247,48 EUR (129.951,12 kn)**

POTPORA UČENICIMA SS „BRAČ“ I Srednjoj školi „Brač“ 3.300,00 EUR ( 24.863,85 KN)

Turistička zajednica Grada Supetra kontinuirano radi na suradnji sa SS „BRAČ“ s posebnim naglaskom na zanimanje kuhar/konobar/HTT. 2023. godine planiramo učenicima koji upišu prvi razred srednje škole za navedena zanimanja isplatiti potpore u iznosu od 1.000,00 kn po učeniku. Isto tako planiramo pomoći školi za nabavku opreme i poboljšanju nastave i rada učenicima

*NOSITELJ: TZG SUPETAR ROK: 31. prosinac 2023*

POBOLJŠANJE BORAVKA TURISTA NA NAŠEM PODRUČJU 6.640,00 EUR (50.029,08 KN)

U slijedećoj godini planiramo financiranje nabavke javnog WC na području plaže Vlačica, na kojem se i sada nalazi postojeći javni WC. Po nabavci, WC bi bio dan na upravljanje GRADU SUPETRU. Isto tako planiramo najam kabina za plaže i tisak kao i prijašnjih godina

*NOSITELJ: TZG SUPETAR I GRAD SUPETAR ROK: 31. prosinac 2023*

„TROLOKVE“ 4.607.48,00 EUR (34.715,04 KN)

Grad Supetar uz Hrvatske šume pokrenu je revitalizaciju „Trolokvi“. Do sada je na lokalitetu izrađeno idejno rješenje, započeta je revitalizacija koja se obavlja u fazama kako su samo Trolokve i podijeljene, a u slijedećem razdoblju planira se……………..Turistička zajednica vidi veliki potencijal u započetom projektu kojim bi naš Grad dobio prekrasnu šetnicu i park s bogatim sadržajima, a u turističkom smislu dodatnu vrijednost.

STUDIJSKO PUTOVANJE TZG SUPETRA 2.700,00 EUR (20.343,15 KN)

TZG Supetra nastavit će tradiciju i u slijedećoj godini organizirati 11.po redu studijskog putovanja u neku od destinacija u RH.

*NOSITELJ: TZG SUPETAR/UGOSTITELJI/UDRUGE ROK: 30. studeni 2023C*

1. ***KOMUNIKACIJA I OGLAŠAVANJE 136.158,67 EUR (1.025.887,50 KN)***
	1. **SAJMOVI, POSEBNE PREZENTACIJE I POSLOVNE RADIONICE 9.000,00 EUR (67.810,50 kn)**

SAJMOVI5.000,00 EUR (37.672,50 KN)

S obzirom na posljednje dvije pandemijske godine, slijedeće godine TZG Supetar planira posjet i sudjelovanje na sajmu u LONDONU, te na nekom od sajmova OUTDOOR.

 *NOSITELJ: TZG SUPETAR, TZŽ SPLITSKO DALMATINSKE ROK: 31. prosinac 2023C*

POSEBNE PREZENTACIJE 4.000,00 EUR (30.138,00 KN)

Grad Supetar je pobratim s Gradom Jasterebarsko, Gradom Tokajem (HU) i Gradom Postojnom (SI). Iz tog razloga slijedeće godine planiramo napraviti road show u Postojni. Ovakav vid prezentacije zasigurno je najbolja promocija naše destinacije, pogotovo iz razloga što je Postojna i Slovenija nama najbliže turističko tržite. U planu je vikend promocija Supetra u Postojni uz gastro-kulturnu manifestaciju koja bi predstavljala Supetar

*NOSITELJ: TZG SUPETAR/UGOSTITELJI/UDRUGE ROK: 31. prosinac 2023C*

* 1. **SURADNJA S ORGANIZATORIMA PUTOVANJA 11.720,00 EUR (88.304,34 kn)**

STUDIJSKA PUTOVANJA NOVINARA U SURADNJI S TZ I HTZ 3.320,EUR (25.014,54 KN)

TZG Supetra planira i u 2023. podupirati putovanja/gostovanja novinara koji će posjetiti našu destinaciju u suradnji s TZŽ Splitsko dalmatinskom i HTZ

*NOSITELJ: TZG SUPETAR/TZŽ SPLITSKO DALMATINSKA/HTZ ROK: 31. prosinac 2023*

MARKETING POTPORA (WEB I DRUŠTVENE MREŽE)T

ASCI CAMPINGGIDS EUROPA+ZUID EUROPA 1.700,00 EUR (12.808,65 KN)

*NOSITELJ: TZG SUPETAR/KAMP BUNJA/ ROK: 31. prosinac 2023*

ADAC (WATERMAN BEACH VILLAGE I KAMP BUNJA) Preminum+ 6.700,00 EUR (50.481,15 KN)

*NOSITELJ: TZG SUPETAR/KAMP BUNJA/WATERMAN RESORORTS ROK: 31. prosinac 2023*

* 1. **KREIRANJE PROMOTIVNOG MATERIJALA 49.469,99 EUR (372.731,61 kn)**

IZRADA I DISTRIBUCIJA INFORMATIVNIH PROMOTIVNIH MATERIJALA 16.765 EUR (126.315,89 KN)

2023. godine planiramo ići u reprint postojećih promo materijala-letaka i redizajn postojećih uz korištenje novih fotografija destinacije.

Izrada letaka po ključevima uz Q cod 1.500,00 EUR (11.301,75 KN)

Dizajn, izrada i tisak biciklističke karte 2.655,00 EUR (20.004,00 KN)

Tisak karte „VIA BRATTIA“ 2.650,00 EUR (19.966,43 KN)

Priprema i tisak ostalih materijala 6.640,00 EUR (50.029,08 KN)

Redizajn letka i karte „Kulturni đir s Rendićem „ 3.320,00 EUR (25.014,54 KN)

*NOSITELJ: TZG SUPETAR ROK: 31. prosinac 2023*

STVARANJE,ODRŽAVANJE I REDOVITO KREIRANJE SADRŽAJA NA MREŽNIM STRANICAMA DESTINACIJE I DRUŠTVENIM MREŽAMA 7.970,00 EUR (60.049,95 KN)

*NOSITELJ: TZG SUPETAR ROK: 31. prosinac 2023*

Priprema članaka za društvene mreže i tiskana izdanja 6.640,00 EUR (50.029,08 KN)

Prevođenje materijala za objave 1.330,00 EUR (10.020,89 KN)

*NOSITELJ: TZG SUPETAR ROK: 31. prosinac 2023*

* 1. **INTERNETSKA STRANICA 6.400,00 EUR (48.220,80 kn)**

TZG Supetar planira zadržati postojeću web stranicu, te istu konstantno poboljšavati. Ažuriranje stranice rade dijelom turistički informatori, a dijelom vanjski suradnici.

UPRAVLJANJE SADRŽAJEM NA INTERNETSKIM STRANICAMA 3.400,00 EUR (25.617,30 KN)

RAZVOJ I ODRŽAVANJE INTERNETSKE STRANICE 3.000,00 EUR (22.603,50 KN)

*NOSITELJ: TZG SUPETAR ROK: 31. prosinac 2023*

**3.5. KREIRANJE I UPRAVLJANJE BAZAMA TURISTIČKIH PODATAKA 6.400,00 EUR (48.220,80 kn)**

U narednoj godini TZG Supetra planira otkupiti određeni broj profesionalnih fotografija, a koje će se koristiti u promociji destinacije. Uz to planiramo i izradu video destinacije.

IZRADA I OTKUP FOTOGRAFIJA I VIDEA DESTINACIJE 6.400,00 EUR (48.220,80 KN)

*NOSITELJ: TZG SUPETAR ROK: 31. prosinac 2023*

**3.6. TURISTIČKO INFORMATIVNE AKTIVNOSTI 53.168,68 EUR (400.599,45 kn)**

Pod ovu stavku spadaju svi troškovi funkcioniranja turističko informativnog centra u Supetru, na adresi Porat 1. Tu su uključene plaće zaposlenih, režijski troškovi, uredska oprema i materijal, održavanje prostora, troškovi platnog prometa, troškovi poštarine i sl.

Turističko informativno ured (TIC) otvoren je cijele godine ( izuzev zimskih mjeseci, kada zbog smanjenja troškova održavanja turistički informator radi i Uredu. Stalno zaposlena osoba je Katja Domančić koja se nalazu na rodiljinom dopusti do rujna 2023. godine. Na njeno mjesto do povratka Katje s rodiljinog dopusta, zaposlena je Anamarija Gruica.

S obzirom da se posao turističkih informatora znatno povećao zadnjih godina, a da bi zadržali kvalitetu usluga koje TIC pruža svih ovih godina, slijedeće godine planiramo provesti novu sistematizaciju radnih mjesta uz nove Pravilnike o zaposlenima u TIC-u, te reviziju postojećih Ugovora.

 Planiramo uz jednog turističkog informatora koji je zaposlen za stalno, dva-četiri sezonska turistička informatora, u novoj sistematizacijom zaposliti i voditelja TIC. Otvaranjem ovog radnog mjesta olakšao bi se posao turističkim informatorima u dijelu društvenih mreža/on line. Niže su navedeni rashodi za upravljanje TIC-om:

PLAĆE ZAPOSLENIH – TIC 33.919,61 EUR (255.567,35 KN)

MATERIJALNI TROŠKOVI (u materijalne troškove spadaju svi troškovi vezani za održavanje TIC-a – TIC 12.608,67 EUR (95.000,03 KN)

IZDACI ZA USLUGE 5.313,25 EUR (40.032,65 KN)

NEMATERIJALNI IZADCI 1.327.15 EUR (9.999,42 KN)

*NOSITELJ: TZG SUPETAR ROK: 31. prosinac 2023*

1. ***DESTINACIJSKI MENADŽMENT 49.878,46 EUR (375.809,22 KN)***
	1. **TURISTIČKI INFORMACIJSKI SUSTAVI I APLIKACIJE/E VISITOR 7.280,00 ERU (54.851,16 KN)**

IZRADA APLIKACIJE „ĐIR S RENDIĆEM“ 6.640,00 EUR (50.029,08 KN)

Turistička zajednica Grada Supetra krenula je u izradu mobilne aplikacije „ĐIR S RENDIĆEM“. Na taj način u potpunosti ćemo digitalizirati postojeću rutu, koja će za krajnji rezultat imat pojavljivanje holograma na supetrarskom groblju.

U 2022. počeli smo s izradom, a početkom 2023. aplikacije postaje aktivna. Ovom aplikacijom biti ćemo jedinstveni, te za planiramo medijski poprati uvođenje aplikacije. Izrada i digitalizacija naših tematskih staza biti će nam cilj i za naredne godine.

*NOSITELJ: TZG SUPETAR i WEB LAB ROK: 31. prosinac 2023*

MOBILNA APLIKACIJA „PLAJA BEACH FINDER“ 640,00 EUR (4.822,08 KN)

 *NOSITELJ: TZG SUPETAR i WEB LAB ROK: 31. prosinac 2023*

Plaja beach finder mobilna je aplikacija kojom su označene sve plaže na području Grada Supetra, otoka ali i šire. Ovo je kvalitetna aplikacija koja je izvanredno prepoznata od krajnjih korisnika – turista.

*NOSITELJ: TZG SUPETAR i WEB LAB ROK: 31. prosinac 2023*

* 1. **UPRAVLJANJE KVALITETOM U DESTINACIJI 4.664,00 EUR (35.140,90 KN)**

KARTICA VJERNOSTI 664,00 EUR (5.002,90 KN)

Kartica vjernosti projekt je koji je TZG Supetar pokrenula 2022. godine a kojim je povezala poslovne subjekte i iznajmljivače s područja Grada Supetra. Ovo je projekt kojim se potiče stanovništvo na lokalnu potrošnju. Partneri u projektu su poslovni subjekti, a čiji su proizvodi ili usluge povezani s turizmom.

*NOSITELJ: TZG SUPETAR ROK: 31. prosinac 2023*

EDUKACIJA I STRUČNI SKUPOVI 4.000,00 EUR (30.138,00 KN)

TZG Supetar ima za plan provesti edukacije za male iznajmljivače kroz koje bi iste educirala o propisima, i važnostima Zakonskih propisa iz područja turizma. Isto tako planiramo edukaciju zaposlenih i odlazak na DHT 2023.

*NOSITELJ: TZG SUPETAR ROK: 31. prosinac 2023*

* 1. **POTICANJE NA OČUVANJE I UREĐENJE OKOLIŠA 37.934,46 EUR (285.817,16 KN)**

ODRŽAVANJE TEMATSKIH STAZA 6.640,00 EUR (50.029,08 KN)

TZG Supetar ima svoje tematske staze: KULTURNI ĐIR S RENDIĆEM-Supetar, MASLINOVI PUTI-Mirca, HERKULES-Splitska i nova staza OTKRIVAJUĆI MIRCA-Mirca. Staze su definirane, ali je potrebno redovito održavanje koje i do sada obavljalo KD „GRAD“. Istu suradnju planiramo nastaviti i slijedeće godine.

*NOSITELJ: TZG SUPETAR ROK: 31. prosinac 2023*

POTPORE RAZVOJU OSTALIH ELEMENATA TURISTIČKE PONUDE 9.294,45 EUR (70.029,08 KN)

*NOSITELJ: TZG SUPETAR ROK: 31. prosinac 2023*

BRACERA „RODITELJ“ 3.000,00 EUR (22.603,50 KN)

Bracera RODITELJ brod je u vlasništvu TZG Supetra. Nalazi se na suhom vezu, a planirana sredstva su za njegovo održavanje.

*NOSITELJ: TZG SUPETAR ROK: 31. prosinac 2023*

KAMENA SKULPTURA 8.000,00 EUR (60.276,00 KN)

TZG Supetar nastavit će suradnju s Gradom Supetrom i supetarskim umjetnicima na stvaranju kamenih skulptura koji su i u budućnosti će biti postavljeni na našem području. Ove instalacije postaju prekrasni photo point-ovi na kojima se turisti slikaju i objavljuju na društvenim mrežama.

*NOSITELJ: TZG SUPETAR/GRAD SUPETAR/KIPAR ROK: 31. prosinac 2023*

UREĐENJE PLAŽA, ŠETNICA I AKCIJE ČIŠĆENJA 11.000,00 EUR (82.879,50 KN)

Uz Grad Supetar TZG Supetra i dalje će raditi na uređenju plaža, postavljanjem kabina i oznaka. Isto tako u 2023. godini planiramo posaditi tamarise na potezu VRILO-PRVA VALA-DRUGA VALA-KAMP i na taj način oplemeniti prekrasnu šetnicu uz samo more. Planiramo sufinancirati i eko akcije čišćenja.

*NOSITELJ: TZG SUPETAR/GRAD SUPETAR/KD GRAD ROK: 31. prosinac 2023*

1. ***ČLANSTVO U STRUKOVNIM ORGANIZACIJAMA 0,00 EUR (0,00 KN)***

Ne predviđaju se sredstva u slijedećoj godini.

1. ***ADMINISTRATIVNI POSLOVI 59.293,16 EUR (454.278,81 EUR)***
	1. **PLAĆE 31.784,24 EUR (239.463,32 KN)**

U turističkom uredu trenutno je zaposlena samo jedna osoba-direktor Martina Rendić zaposlena od 28.lipnja 2022. na mandat od 4 godine, te se shodno tome i bruto plaće odnose samo na to radno mjesto.

*NOSITELJ: TZG SUPETAR ROK: 31. prosinac 2023*

* 1. **MATERIJALNI TROŠKOVI 27.510,92 EUR (207.280,99 KN)**

MATERIJALNI TROŠKOVI u materijalne troškove spadaju svi troškovi vezani za održavanje TU ( uredski materijal, oprema, radna odjeća, trošak najma prostora, materijali za čišćenje i trošak čišćenja, električna energija, voda, stručno usavršavanje, reprezentacija, komunalne usluge, i sl) Su svi troškovi potrebni za redovan rad TU.

*NOSITELJ: TZG SUPETAR ROK: 31. prosinac 2023*

* 1. **TIJELA TURISTIČKE ZAJEDNICE 1.000,00 EUR (7.534,50 KN)**

TZG Supetra za rad svojih tijela planira izdvojiti financijska sredstva koja će koristiti za najam prostorija ukoliko isti bude potreban

*NOSITELJ: TZG SUPETAR ROK: 31. prosinac 2023*

1. ***REZERVA 19.310,10 EUR (145.491,97 KN)***

Rezerva do 5% za potrebe osiguranja likvidnosti u izvanrednim okolnostima te financiranja neplaniranih aktivnosti koje se mogu dogoditi tijekom godine.

1. ***POKRIVANJE MANJKA PRIHODA/OTPLATA DUGOVANJA 0,00 EUR***